rejauldu/bengali-wikipedia huggingface dataset:
মগবাজার-মৌচাক ফ্লাইওভার বা মগবাজার-মৌচাক সমন্বিত ফ্লাইওভার বা মগবাজার-মৌচাক উড়ালসেতুটি একটি মগবাজার-মৌচাক-মালিবাগের সমন্বিত উড়ালসেতু। রাজধানী ঢাকার মগবাজার, মৌচাক, বাংলামোটর, রাজারবাগ, মালিবাগ, শান্তিনগর ও তেজগাঁওয়ের যানজট নিরসন ও অবাধ যান চলাচল নিশ্চিত করতে ২০১১ সালে এ উড়ালসড়ক প্রকল্পটি গ্রহণ করা হয়।  বিবরন চার লেনের এ ওড়ালসড়কটি প্রায় ৮ দশমিক ২৫ কিলোমিটার দীর্ঘ। এর ১৫ স্থানে উঠানামা করার ব্যবস্থা রয়েছে - এগুলো হলো তেজগাঁওয়ের সাতরাস্তা, এফডিসি, মগবাজার, হলি ফ্যামিলি হাসপাতাল, বাংলামটর, মালিবাগ, রাজারবাগ পুলিশ লাইন ও শান্তিনগর মোড়। এ ওড়ালসড়কটির প্রতিটি পিলার পাইলের গভীরতা প্রায় ৪০ মিটার। thumb|মগবাজার - মৌচাক ওড়াল সড়কের পাইল ও পিলারের কাজ, মগবাজার ওয়ারলেস মোড় (২০১৪) থাম্ব|বাংলাদেশের ঢাকার মগবাজার-মৌচাক ফ্লাইওভারের স্তম্ভে সৌন্দর্যবর্ধনের জন্য রিকশাচিত্রের আদলে অঙ্কিত গ্রাফিতি অর্থায়ন এ ওড়ালসড়কটির প্রকল্প বাস্তবায়নে ব্যয় হয়েছে প্রায় ১ হাজার ২১৮ কোটি ৮৯ লাখ টাকা। এরমধ্যে সৌদি ফান্ড ফর ডেভেলপমেন্ট (এসএফডি) ও ওপেক ফান্ড ফর ইন্টারন্যাশনাল ডেভেলপমেন্ট (ওএফআইডি) দিয়েছে ৭৭৬ কোটি ১৬ লাখ টাকা, আর বাকী ৪৪২ কোটি ৭৩ লাখ টাকা অর্থায়ন করেছে বাংলাদেশ সরকার। এ প্রকল্পটির তদারকি প্রতিষ্ঠান হল স্থানীয় সরকার প্রকৌশল অধিদপ্তর (এলজিইডি), এবং নির্মাণ কাজ করেছে তমা কনস্ট্রাকশন লিমিটেড, সিমপ্লেক্স-নাভানা ও চীনা কোম্পানি এমসিসিসি-এসইএল-ইউডিসি।  প্রকল্প বাস্তবায়ন ২০১৩ সালের ১৬ ফেব্রুয়ারি সাবেক প্রধানমন্ত্রী শেখ হাসিনা ওড়ালসড়কটির নির্মাণকাজের উদ্বোধন করেন। এর পরে ধাপে ধাপে নকশা পরিবর্তন ও নির্মাণ ব্যয় বাড়তে থাকে এ প্রকল্পের। প্রথমে ২০১৪ সালের মধ্যে এ ফ্লাইওভারের কাজ শেষ হওয়ার কথা থাকলেও বিভিন্ন জটিলতায় প্রকল্পের মেয়াদ বাড়ানো হয়।  প্রকল্পটি সম্পন্ন করতে প্রথমে ব্যয় ধরা হয় ৩৪৩ কোটি ৭০ লাখ টাকা। পরে তা বেড়ে দ্বিতীয় ধাপে ব্যয় নির্ধারণ করা হয় ৭৭২ কোটি ৭৭ লাখ টাকা। কিন্তু তাতেও প্রকল্পটি সম্পন্ন না হওয়ায় সর্বশেষে ব্যয় দাড়ায় ১২১৮ কোটি ৮৯ লাখ টাকা।  এ ওড়ালসড়কটির কাজ তিন ভাগে শেষ করা হয়েছে। সর্বপ্রথম, ২০১৬ সালের ৩০ মার্চ প্রধানমন্ত্রী শেখ হাসিনা সাতরাস্তা-মগবাজার-হলি ফ্যামিলি হাসপাতাল অংশের উদ্বোধন করেন। পরে ১৫ সেপ্টেম্বর ইস্কাটন-মৌচাক অংশের যান চলাচল উদ্বোধন করেন স্থানীয় সরকার, পল্লী উন্নয়ন ও সমবায়মন্ত্রী খন্দকার মোশাররফ হোসেন। আর ১৭ মে ২০১৭, খুলে দেওয়া হয় ফ্লাইওভারটির এফডিসি মোড় থেকে সোনারগাঁও হোটেল পর্যন্ত কারওয়ান বাজারমুখী অংশ। সবশেষে ২৬শে অক্টোবর রোজ বৃহস্পতিবার দুপুর সাড়ে ১২টায় একটি ভিডিও কনফারেন্সের মাধ্যমে প্রধানমন্ত্রী শেখ হাসিনা ওড়ালসড়কটির উদ্বোধন করে যান চলাচলের জন্য পুরোপুরি খুলে দেন। পুরো প্রকল্পটি বাস্তবায়ন করতে সময় লাগে প্রায় ৬ বছর।   তথ্যসূত্র   বহিঃসংযোগ  alo ১১-০১-২০১৬  বিষয়শ্রেণী:ঢাকার সেতু ও উড়ালসেতু বিষয়শ্রেণী:বাংলাদেশের সড়ক সেতু বিষয়শ্রেণী:বাংলাদেশের পরিবহন ব্যবস্থা বিষয়শ্রেণী:শেখ হাসিনার প্রধানমন্ত্রিত্ব
থাম্ব|১৯৪০ শীতকালীন অলিম্পিকের একটি স্থিরচিত্র। ১৯৪০ সালের শীতকালীন অলিম্পিক গেমস জাপানের সাপ্পোরো শহরে অনুষ্ঠিত হবার কথা থাকলেও দ্বিতীয় বিশ্বযুদ্ধ শুরু হবার কারণে সে বছর এটি অনুষ্ঠিত হয়নি।  ইতিহাস শীতকালীন অলিম্পিকের পঞ্চম আসরের আয়োজক শহর হিসেবে জাপানের সাপ্পোরো শহরকে নির্বাচন করা হয় এবং ৩-১২ ফেব্রুয়ারি, ১৯৪০ সময় নির্ধারণ করা হয়। কিন্তু ১৯৩৭ সালে দ্বিতীয় সিনো-জাপানি যুদ্ধ শুরু হওয়ায় ১৯৩৮ সালের জুলাই মাসে জাপান আন্তর্জাতিক অলিম্পিক কমিটিকে এই আসরটি আয়োজনের অক্ষমতার কথা জানিয়ে কমিটির কাছে তা ফেরত দেয়। পরবর্তীতে ১৯৭২ শীতকালীন অলিম্পিক সাপ্পোরোতে আয়োজিত হয়।  আন্তর্জাতিক অলিম্পিক কমিটি সুইজারল্যান্ডের সেন্ট মরিৎজ শহরকে শীতকালীন অলিম্পিক আয়োজনের দায়িত্ব দেওয়ার সিদ্ধান্ত গ্রহণ করে। সেন্ট মরিৎজ এর পূর্বে ১৯২৮ শীতকালীন অলিম্পিক আয়োজন করেছিল। কিন্তু সুইস সংগঠক দল ও অলিম্পিক কমিটির মধ্যে মত পার্থক্যের কারণে আবার এই অলিম্পিক ফেরত নেওয়া হয়।  ১৯৩৯ সালের বসন্তে অলিম্পিক কমিটি শীতকালীন এই অলিম্পিকের দায়িত্ব দেয় জার্মানির গারমিশ-পার্তেনকির্শেন শহরকে, যেখানে ১৯৩৬ শীতকালীন অলিম্পিক অনুষ্ঠিত হয়েছিল। নতুন সূচী অনুযায়ী ফেব্রুয়ারি মাসের ২-১১ তারিখে অনুষ্ঠিত হওয়ার সিদ্বান্ত নেওয়া হয়। তিন মাস পরে ১ সেপ্টেম্বর জার্মানি পোল্যান্ড আক্রমণ করে, যার ফলে দ্বিতীয় বিশ্বযুদ্ধ শুরু হয় এবং এই অলিম্পিক নভেম্বর মাসে পরিত্যক্ত ঘোষণা করা হয়। একইভাবে ১৯৪৪ শীতকালীন অলিম্পিকও ১৯৪১ সালে পরিত্যক্ত ঘোষণা করা হয়। যুদ্ধ পরবর্তী প্রথম অলিম্পিক গেম হয় ১৯৪৮ সালে সেন্ট মরিৎজে।Planned program for the V Winter Olympics  in Sapporo and Garmisch-Partenkirchen   আরও দেখুন   ১৯৪৪ শীতকালীন অলিম্পিক  তথ্যসূত্র  বহিঃসংযোগ       বিষয়শ্রেণী:১৯৪০ শীতকালীন অলিম্পিক বিষয়শ্রেণী:অলিম্পিক গেমস বিষয়শ্রেণী:শীতকালীন অলিম্পিক গেমস বিষয়শ্রেণী:পরিত্যক্ত অলিম্পিক গেমস বিষয়শ্রেণী:দ্বিতীয় বিশ্বযুদ্ধের কারণে পরিত্যক্ত ঘটনাবলী বিষয়শ্রেণী:জাপানে অলিম্পিক গেমস বিষয়শ্রেণী:জার্মানিতে অলিম্পিক গেমস বিষয়শ্রেণী:সুইজারল্যান্ডে অলিম্পিক গেমস বিষয়শ্রেণী:বছর অনুযায়ী শীতকালীন অলিম্পিক
আকাশ বাণী ২০১৩ সালে নির্মিত একটি হিন্দি ছবি যেটি পরিচালনা করেছেন লাভ রঞ্জন।এই ছবিতে মুখ্য চরিত্রে অভিনয় করেছেন কার্তিক আর্যন এবং নুসরত ভরুচা।এতে সানি সিং ছিলেন অন্যতম মুখ্য চরিত্র।তবে এই ছবিটি ব্যাবসায়িক ভাবে সফল হয়নি।ছবিটি কার্তিক ও নুসরাতের দ্বিতীয় ছবি ছিল।এটি বিশ্বব্যাপী ২০১৩ সালের ২৫ জানুয়ারি মুক্তি পায়।AkaashVani – Teaser | Watch the video – Movies India. In.movies.yahoo.com. Retrieved on 2013-02-21.AkaashVani – Teaser Video, Video clips, Featured videos: Rediff Videos. Ishare.rediff.com (2012-11-28). Retrieved on 2013-02-21.   কাহিনী  এই ছবি দুজন প্রেমিক-প্রেমিকার গল্প বলে যেখানে আকাশ আর বানী একই কলেজে পড়ে এবং একে অপরকে প্রচুর ভালোবাসে।কিন্তু কিছু জটিল পরিস্থিতিতে পড়ে দুজন আলাদা হয়ে যায়।কিন্তু সবশেষে আকাশ এবং বানীর সফল প্রেমের পরিনতি দেখিয়ে ছবির সমাপ্তি ঘটে।   অভিনয়ে    আকাশ- এর চরিত্রে কার্তিক আর্যন  বাণীর চরিত্রে নুসরত ভরুচা  বানীর বাবার চরিত্রে কিরণ কুমার  রবি সিনহার চরিত্রে সানি সিং  সুম্বুল সিং আকাশ ও বাণীর বন্ধু ও সহপাঠী চরিত্রে ফাতিমা সানা শেখ  মিসেস ডি'সুজা বাণীর মামি চরিত্রে প্রাচি শাহ  শেখর রায় আকাশ ও বাণীর বন্ধু ও সহপাঠীর চরিত্রে গৌতম মেহরা  বিশাল ডি সুজা বাণীর মামা চরিত্রে মহেশ ঠাকুর   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
বেলুচিস্তান রাজ্য ইউনিয়ন বা বেলুচিস্তান স্টেটস ইউনিয়ন (বিএসইউ) ছিল পাকিস্তানের একটি প্রশাসনিক বিভাগ যা ৩ অক্টোবর ১৯৫২ থেকে ১৪ অক্টোবর ১৯৫৫ পর্যন্ত পশ্চিম পাকিস্তানের দক্ষিণ-পশ্চিমাঞ্চলে অবস্থিত ছিল। এটি ৪টি দেশীয় রাজ্য কালাত খানাত, খারান, লাস বেলা এবং মাকরান দ্বারা গঠিত হয়েছিল এবং এর রাজধানী ছিল কালাত শহর। ইউনিয়নের এলাকা ছিল আধুনিক বেলুচিস্তান প্রদেশের প্রায় দক্ষিণ-পশ্চিম অর্ধেক। ইউনিয়নটি বেলুচিস্তানের প্রধান কমিশনার প্রদেশ থেকে পৃথক ছিল যা ইউনিয়নের উত্তর-পূর্ব দিকের অঞ্চলগুলি নিয়ে গঠিত ছিল। ইউনিয়নে মাস্কাট ও ওমানের অংশ ছিল এমন গোয়াদরের ছিটমহল অন্তর্ভুক্ত ছিল না। চার রাজ্য শাসক অফিসে বহাল ছিলেন এবং স্বায়ত্তশাসন বজায় রেখেছিলেন।  ১৯৪৮ সালে ৪টি পৃথক দেশীয় রাজ্য পাকিস্তানের নতুন অধিরাজ্যে যোগদানের পর বিএসইউ গঠিত হয়। ইউনিয়ন ভেঙে যাওয়ার পর এই অঞ্চলটি কালাত বিভাগে পরিণত হয়। ইউনিয়নের প্রথম প্রধান ছিলেন কালাত খান, কালাত আহমদ। প্রধান শাসক পরিষদ ছিল শাসক পরিষদ যার মধ্যে কালাত খান-ই-আজম খান, লাসবেলার জাম এবং খারান ও মাকরানের নবাবরা ছিলেন। প্রধান বিষয়গুলির সিদ্ধান্ত ইউনিয়নের সমস্ত অভিজাত বা সর্দারদের একটি জিরগা বা কাউন্সিল দ্বারা নেওয়া যেতে পারে।  আরও দেখুন পাকিস্তানের দেশীয় রাজ্যসমূহ বেলুচিস্তান প্রদেশ বেলুচিস্তান অঞ্চল বেলুচিস্তান প্রধান কমিশনার প্রদেশ মাকরান লাস বেলা খারান কালাত খানাত সারাওয়ান ঝালওয়ান কাছি বোলান ডেরা বুগতি কোহলু পাকিস্তানের রাজনীতি পাকিস্তানের ইতিহাস  তথ্যসূত্র  বহিঃসংযোগ বেলুচিস্তান সরকার  বিষয়শ্রেণী:পাকিস্তানের প্রাক্তন প্রশাসনিক ইউনিট বিষয়শ্রেণী:বেলুচিস্তানের ইতিহাস, পাকিস্তান (১৯৪৭–বর্তমান) বিষয়শ্রেণী:১৯৫২-এ প্রতিষ্ঠিত রাষ্ট্র ও অঞ্চল বিষয়শ্রেণী:১৯৫৫-এ বিলুপ্ত রাষ্ট্র ও অঞ্চল
বৈকাল পর্বতমালা () দক্ষিণ সাইবেরিয়ার বৈকাল হ্রদের উত্তর-পশ্চিমে খাড়া উঠে যাওয়া একটি পর্বতমালা।  পূর্ব সায়ান পর্বতমালা এবং বৈকাল পর্বতমালা মধ্য সাইবেরীয় মালভূমির দক্ষিণ সীমান্ত গঠন করেছে।  বৈকাল পর্বতমালা থেকে লেনা নদীর উৎপত্তি ঘটেছে। এই পর্বতগুলি ঘন অরণ্যে আচ্ছাদিত। এখানে ধূসর অ্যাল্ডার, ইউরেশীয় অ্যাস্পেন, ডাউনি বার্চ, সাইবেরীয় লার্চ, সাইবেরীয় ফার, স্কটস পাইন এবং সাইবেরীয় স্প্রুস বৃক্ষ দেখতে পাওয়া যায়।   বৈকাল পর্বতমালার সর্বোচ্চ পর্বতশৃঙ্গ চের্‌স্কি পর্বত (২৫৭২ মিটার) পোলীয় অভিযাত্রী ইয়ান চের্‌স্কি-র নামে নামকরণ হয়েছে।   তথ্যসূত্র    বহিঃসংযোগ   Baikal Mountains  The Republic of Buryatia  Photo  Photos of lake and mountain areas  বিষয়শ্রেণী:এশিয়ার পর্বত বিষয়শ্রেণী:রাশিয়ার পর্বত বিষয়শ্রেণী:সাইবেরিয়া
ভূজ হল ভারতের কচ্ছ জেলার একটি শহর। এটি গুজরাত রাজ্যে অবস্থিত। শহরটি ২০১১ সালের জনগণনায় গুজরাতের ২০তম বৃহত্তম শহর। শহরটি পাকিস্তান সীমান্ত থেকে কিছুটা দূরে অবস্থিত।  ভূগোল উপাত্ত  ভূজ শহরটি সমুদ্র সমতল থেকে  উচুতে অবস্থিত। শহরটির পূর্ব দিকে একটি পাহাড় রয়েছে। পাহারটি ভূজিয়া পাহাড় নামে পরিচিত। এই পাহাড়ে একটি কেল্লা রয়েছে যেটি ভূজ ফোর্ট হিসাবে পরিচিত। পাহাড়টি ভূজ শহর ও মাধাপার শহরকে পৃথক করেছে। হামিরসর নামে একটি বড় হ্রদ রয়েছে এই অঞ্চলে এছাড়া এখানে অনেকগুলি ছোট হ্রদ রয়েছে।  জনসংখ্যা ২০১১ সালের জনগননায় ভূজ শহরের জনসংখ্যা হল ২,৯৯,৯৮৩।এর মধ্যে ১৫২২২২ জন পুরুষ ও ১৪৭৭৬১ জন মহিলা।. আবহাওয়া  মিডিয়া ভূজে একটি রাজ্য সরকারের অধীনস্থ অল ইন্ডিয়া রেডিও স্টেশন রয়েছে। এই রেডিও স্টেশনে বিভিন্ন অনুষ্ঠান হয়।  শিক্ষা ব্যবস্থা thumb|প্রধান প্রবেশ পথ কচ্ছো বিশ্ববিদ্যালয়-এর আলফ্রেড হাই স্কুল হল ভূজের সবচেয়ে পুরোন উচ্চ বিদ্যালয়। এটি ১৮৭০ সাল থেকে চালু রয়েছে।  প্রথমিক ও উচ্চ বিদ্যালয় thumb|গুজরাত আদানি ইন্সটিটিউট অফ মেডিকেল সাইন্স ভূজ আলফ্রেড হাই স্কুল Archna St. Xavier's School ডন পাবলিক স্কুল Army Public School Indirabai Girls High school Matruchhaya Kanaya Sala আর ডি ভারসানি হাই স্কুল সংস্কার স্কুল Seth Virji Devsi Highschool Shree Swaminarayan Secondary and Higher Secondary School Swaminarayan Kanya Vidyalaya ওয়াইট হাউজ পাবলিক স্কুল  উচ্চ শিক্ষা আদানি ইন্টিটিউট অফ মেডিকেল সাইন্স সরকারি ইঞ্জিনিয়ারিং কলেজ,ভূজ সরকারি পলিটেকনিক লালন কলেজ ইন্ডাসটিয়াল টেনিং স্টিটিউট জে বি থাকার কমার্স কলেজ সংস্কার কলেজ যোগাযোগ thumb|ভুজ রেলওয়ে স্টেশন - প্রধান ভবন thumb|ভুজ রেলওয়ে স্টেশনের পাশে ওয়াইপি ক্লাস লোকো thumb| ভুজ রেলওয়ে স্টেশনে ১৯১৩২ কুচ এক্সপ্রেস ভূজ শহরে রেল স্টেশন থেকে শহরটি মুম্বই, দিল্লি, আহমেদাবাদ, গান্ধীনগর প্রভৃতি শহরে যুক্ত রয়েছে। এই শহরের ভূজ বিমানবন্দর থেকে মুম্বাই বিমানবন্দরে বিমান চালনা করে এয়ার ইন্ডিয়া। ট্রেন  Train no. Train Name Runs From  Destination Departure Days Arrival Days 11091-11092 Ahimsa Express Bhuj Pune Wednesday  Tuesday 14312-14311 via Ahmedabad & 14322-14321 via Bhildi Ala Hazrat Express Bhuj Bareilly Tuesday, Thursday & Sunday for 14312. Monday, Wednesday, Friday & Saturday for 14322 Friday, Saturday, Monday for 14311. Tuesday, Wednesday, Thursday & Sunday for 14321 22829-22830 Shalimar - Bhuj Weekly SF Express Bhuj Shalimar Tuesday Monday 22904-22903 Bandra Terminus Bhuj AC Superfast Express Bhuj Bandra Monday, Thursday, Saturday  Thursday, Saturday, Monday 12960-12959 Bhuj Dadar Superfast Express Bhuj Dadar Monday, Thursday Wednesday, Saturday 19132-19131 Kutch Express Bhuj Bandra Daily Daily 19116-19115Shayajinagari Express Bhuj Bandra Daily Daily  বিমান এই শহরের বিমানবন্দর থেকে মুম্বাই বিমানবন্দরে বিমান চালনা করে এয়ার ইন্ডিয়া রিজনাল।   বিমানসংস্থা Departs Arrives এয়ার ইন্ডিয়া রিজনাল ভূজ মুম্বই  আরও দেখুন  গুজরাতের শহরগুলির তালিকা  তথ্যসূত্র  বিষয়শ্রেণী:গুজরাতের শহর ও নগর বিষয়শ্রেণী:১৫১০-এ ভারতে প্রতিষ্ঠিত বিষয়শ্রেণী:ভারতের প্রাক্তন রাজধানী শহর
আন্তর্জাতিক স্কি ফেডারেশন বিশ্বব্যাপী আন্তর্জাতিক শীতকালীন ক্রীড়ার সর্বোচ্চ পরিচালনা পর্ষদ। এটি ১৯২৪ সালের ২ ফেব্রুয়ারি চেমোনিক্সে প্রতিষ্ঠিত হয়, এর উপর অলিম্পিকের আলপাইন স্কিইং, ক্রস কান্ট্রি স্কিইং, স্কি জাম্পিং, নরডিক কম্বাইন্ড, ফ্রিস্টাইল স্কিইং ও স্নোবোর্ডিং বিভাগের দায়িত্ব পরে। আন্তর্জাতিক প্রতিযোগিতার নিয়মনীতি সেটিংয়ের দায়িত্বও এর উপর বর্তায়। আন্তর্জাতিক স্কি ফেডারেশনের সদস্য সংখ্যা হল ১১৮। এর সদরদপ্তর সুইজারল্যান্ডের অবার্হফেন অ্যাম থানর্স অবস্থিত। এটি বিশ্ব স্কি চ্যাম্পিয়নশিপের ব্যানারে কয়েকটি বিশ্ব চ্যাম্পিয়নশিপের আযোজন করে।   স্কি বিভাগসমূহ  আন্তর্জাতিক স্কি ফেডারেশন নিন্মোক্ত ক্রীড়া বিভাগসমূহ সংগঠিত করে, বিশ্বকাপ প্রতিযোগিতা ও বিশ্ব চ্যাম্পিয়নশিপসমুহে এগুলো প্রতিদ্বন্দ্বিতা হয়।   আলপাইন স্কিইং  বিভাগবিশ্ব চ্যাম্পিয়নশিপ  আলপাইন কম্বাইন্ড এফআইএস আলপাইন বিশ্ব স্কি চ্যাম্পিয়নশিপ ডাউনহিল সুপার-জি দৈত্য স্লালম স্লালম   প্যারালাল    নরডিক স্কিইং  বিভাগ বিশ্ব চ্যাম্পিয়নশিপ ক্রস-কান্ট্রি স্কিইং এফআইএস নরডিক বিশ্ব স্কি চ্যাম্পিয়নশিপ স্কি জাম্পিং  নরডিক কম্বাইন্ড  স্কি ফ্লাইং  এফআইএস স্কি ফ্লাইং বিশ্ব চ্যাম্পিয়নশিপ   ফ্রিস্টাইল স্কিইং  বিভাগ বিশ্ব চ্যাম্পিয়নশিপ Moguls এফআইএস ফ্রিস্টাইল বিশ্ব স্কি চ্যাম্পিয়নশিপ Aerials Skicross Half-pipe  Big Air Ski Ballet/Acro Ski  (defunct with FIS)   স্নোবোর্ডিং  বিভাগ বিশ্ব চ্যাম্পিয়নশিপ প্যারালাল দৈত্য স্লালম এফআইএস স্নোবোর্ডিং বিশ্ব চ্যাম্পিয়নশিপ প্যারালাল স্লালম স্নোবোর্ড ক্রস হাল্ফ পাইপ     অন্যান্য   বিভাগ বিশ্ব চ্যাম্পিয়নশিপ Grass skiing  FIS Sprint Slalom, Giant Slalom, Super Combined, Super G, Parallel Slalom - World Cup (s) স্পীড স্কিইং  FIS Speed Skiing Championships  Telemark skiing  Sprint, Classic, Parallel Sprint, Team Parallel Sprint - World Cup (s) মাস্টার  FIS World Criterium Masters (amateur, senior) Ski jøring (and later the American ski joring)    (defunct with FIS)     Unofficial  Disciplines World Championships  Roller skiing  Roller Skiing World Championships  Carving    Note: The discipline of Biathlon, which combines cross-country skiing and rifle shooting, has its own organisation, the International Biathlon Union (IBU).   তথ্যসূত্র     বিষয়শ্রেণী:স্কিইং সংগঠন বিষয়শ্রেণী:আইওসি স্বীকৃত আন্তর্জাতিক ফেডারেশন
লুকিং ফর কমেডি ইন দ্য মুসলিম ওয়ার্ল্ড ২০০৫ সালের একটি চলচ্চিত্র যা পরিচালনা করেছেন অ্যালবার্ট ব্রুকস। চলচ্চিত্রটি দুবাই আন্তর্জাতিক চলচ্চিত্র উৎসবে প্রদর্শিত হয়েছিল।   সংক্ষিপ্তসার  আলবার্ট ব্রুকস, একজন ইহুদি-মার্কিন কৌতুক অভিনেতা, যাকে মার্কিন সরকার ভারত এবং পাকিস্তান ভ্রমণ করে "কি মুসলমানদের খুশি করে" তা খুঁজে বের করতে বলেছিল। এখানে ব্রুকসের আগের চলচ্চিত্রগুলির উল্লেখ করা হয়, যার মধ্যে রয়েছে ফাইন্ডিং নিমো, লস্ট ইন আমেরিকা এবং ডিফেন্ডিং ইওর লাইফ।  ভারতে পৌঁছানোর পর, ব্রুকস ভারতীয়দের সাক্ষাৎকার নেওয়া শুরু করেন এবং সরকারের তার কাছ থেকে প্রত্যাশিত ৫০০ পৃষ্ঠার প্রবন্ধের জন্য উপাদান সংগ্রহ শুরু করেন। তাকে দুজন এজেন্ট মায়া এবং শীতল শেথ নামে একজন ভারতীয় মহিলা সাহায্য করে, যাকে তার সহকারী হিসাবে নিয়োগ করা হয়েছিল। (যারা আসলে খুব কম সাহায্য করে)  ব্রুকসের সাক্ষাৎকার এবং একটি ব্যর্থ স্ট্যান্ড-আপ পারফরম্যান্স ভারত সরকারের দৃষ্টি আকর্ষণ করতে শুরু করে, যারা ভয় পায় যে তিনি কোনও ধরনের গুপ্তচর। ভিসা না পেয়ে ব্রুকস অবৈধভাবে চার ঘণ্টার জন্য পাকিস্তানে প্রবেশ করেন বেশ কয়েকজন নতুন পাকিস্তানি কৌতুক অভিনেতার সাক্ষাৎকার নিতে, ভারত সরকার আরও আতঙ্কিত হয়ে পড়ে, সীমান্তে নিয়ন্ত্রণ বাড়ায়। এই পদক্ষেপ পাকিস্তানের বিপদের কারণ হয়ে দাঁড়ায়, যারা তাদের নিজস্ব নিরাপত্তা ব্যবস্থা নিয়ে প্রতিক্রিয়া জানায়।  দেশগুলোর মধ্যে উত্তেজনা বাড়ার সাথে সাথে মার্কিন সরকার ব্রুকসকে দেশ ছেড়ে আমেরিকায় ফিরে যাওয়ার আদেশ দেয়। পরে পাকিস্তান এবং ভারতের মধ্যে উত্তেজনা সমাধান করা হয় যখন তারা জানতে পারে যে সবকিছু ব্রুকসের দোষ ছিল। এটাও জানা যায় যে মায়া প্রতিবেদনটি যা লেখা হয়েছিল তা ওয়াশিংটনে প্রেরণ করেছিলেন, কিন্তু এটি কোন স্বীকৃতিও পায়নি।   শ্রেষ্ঠাংশে   স্ব-চরিত্রে অ্যালবার্ট ব্রুকস  এমিলি চরিত্রে অ্যামি রায়ান  মায়ার চরিত্রে শীতল শেঠ  স্ব-চরিত্রে ফ্রেড ডাল্টন থমসন  স্ব-চরিত্রে প্যানি মার্শাল  পাকিস্তানি কমেডিয়ান চরিত্রে মার্কো খান   অভ্যর্থনা  চলচ্চিত্রটি সমালোচকদের থেকে মিশ্র সমালোচনা পেয়েছে। রটেন টম্যাটোসে এটি ১০৮ টি পর্যালোচনার ভিত্তিতে ৪২% পজিটিভ অনুমোদন রেটিং পেয়েছে।Looking for Comedy in the Muslim World - Movie Reviews, Trailers, Pictures - Rotten Tomatoes এটি সীমিত আকারে প্রকাশিত হয়েছে (কেবল ১৬১ টি প্রেক্ষাগৃহে)।Looking for Comedy in the Muslim World (2005) - Box office / business   তথ্যসূত্র    বহিঃসংযোগ       বিষয়শ্রেণী:ইসলাম সম্পর্কে চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:২০০৫-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:মার্কিন রাজনৈতিক বিদ্রুপাত্মক চলচ্চিত্র বিষয়শ্রেণী:আগ্রায় ধারণকৃত চলচ্চিত্র
ব্যবহার  পুনর্লিখন প্রয়োজন এমন অনুচ্ছেদে ট্যাগটি এভাবে যুক্ত করুন: সংস্কৃত জগতঃ একতমা অতিপ্রাচীনা সমৃদ্ধা শাস্ত্রীয়া চ ভাষা বর্ততে।  এটি এভাবে দৃশ্যমান হবে: সংস্কৃত জগতঃ একতমা অতিপ্রাচীনা সমৃদ্ধা শাস্ত্রীয়া চ ভাষা বর্ততে।  সক্ষম হলে আপনারই এটি পুনর্লিখন করা উচিত। কেবলমাত্র লেখার সঠিক মর্মার্থ উপলব্ধি করতে সক্ষম না হলেই ট্যাগটি লাগানো উচিত।  আপনি লুক্কায়িতভানে  পরামিতি ব্যবহার করতে পারেন, যেখানে সমস্যার প্রকৃতির ব্যাখ্যা থাকবে। যেমন,   টেমপ্লেটটি :বিষয়শ্রেণী:উইকিপিডিয়া নিবন্ধের রচনা সংশোধন প্রয়োজন কিংবা এর কোনো উপবিষয়শ্রেণীতে নিবন্ধটিকে যুক্ত করবে।   টেমপ্লেট ডাটা    আরও দেখুন   :বিষয়শ্রেণী:ইনলাইন পরিষ্করণ টেমপ্লেট  বিষয়শ্রেণী:ইনলাইন পরিষ্করণ টেমপ্লেট
মার্ক গ্রিভিল বার্মেস্টার (; জন্ম: ২৪ জানুয়ারি, ১৯৬৮) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মনিকাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার ছিলেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন মার্ক বার্মেস্টার। কখনোবা ইনিংস উদ্বোধনে নামতেন।   খেলোয়াড়ী জীবন  ঈগলসভেল হাই স্কুলে অধ্যয়ন করেছেন। ১৯৯০-৯১ মৌসুম থেকে ২০০০-০১ মৌসুম পর্যন্ত মার্ক বামেস্টারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্ট ও আটটি একদিনের আন্তর্জাতিকে অংশগ্রহণ করেছেন মার্ক বার্মেস্টার।  ১৯৯২ সালের ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। এ বিশ্বকাপে চার খেলায় অংশ নেন। শচীন তেন্ডুলকর ও ডিন জোন্স তার শিকারে পরিণত হয়েছিলেন।  ১৮ অক্টোবর, ১৯৯২ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে একই মাঠে সফরকারী নিউজিল্যান্ডের বিপক্ষে সর্বশেষ টেস্টে অংশ নেন তিনি। ১৯৯২ সালে জিম্বাবুয়ের ক্রিকেটের ইতিহাসের উদ্বোধনী টেস্টে অংশগ্রহণ করার সৌভাগ্য হয় তার। বোলিং উদ্বোধনে নেমে জিম্বাবুয়ের প্রথম বোলার হিসেবে টেস্টে উইকেট পান। ভারতীয় অল-রাউন্ডার রবি শাস্ত্রীকে আউট করেন তিনি। ঐ খেলাটি নিষ্প্রাণ ড্রয়ে পরিণত হয়েছিল।  ঐ ইনিংসে তিনি ৩/৭৮ লাভ করলেও পরবর্তীতে নিউজিল্যান্ডের বিপক্ষে দুইবার সুযোগ পেলেও আর করতে উইকেট লাভ করতে পারেননি। পিঠের আঘাতে কুপোকাত হবার ফলে পরবর্তী দুই বছর কোন খেলায় বোলিং করেননি। ফলশ্রুতিতে দল নির্বাচকমণ্ডলীর কাছ থেকে উপেক্ষার পাত্রে পরিণত হন।   তথ্যসূত্র    আরও দেখুন   ইয়ান বুচার্ট  কেভিন ডিউয়ার্স  ১৯৯২ ক্রিকেট বিশ্বকাপ দলসমূহ  জিম্বাবুয়ের টেস্ট ক্রিকেটারদের তালিকা  ১৯৯২-৯৩ ভারত ক্রিকেট দলের জিম্বাবুয়ে সফর  জিম্বাবুয়ের একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:ডারবান থেকে আগত ক্রিকেটার বিষয়শ্রেণী:ম্যাশোনাল্যান্ডের ক্রিকেটার বিষয়শ্রেণী:মনিকাল্যান্ডের ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
মুজিবুল হুসেন (জন্ম: ৪ এপ্রিল ২০০২) একজন বাংলাদেশী ক্রিকেটার। তিনি ২১ এপ্রিল২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগেবাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে স্থান অর্জন করেছিলেন।    আরোও দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:হবিগঞ্জ জেলার ব্যক্তি
থাম্ব| ভাজা মুরগি জাতীয় ভাজা মুরগি দিবস প্রতি বছর ৬ জুলাই মার্কিন যুক্তরাষ্ট্রে পালিত হয়। দিনটি কীভাবে উদ্ভূত হয়েছিল তা স্পষ্ট নয়। Hot Damn! It's National Fried Chicken DayNational Day Calendar: July 6, National Fried Chicken Day  দিনটি পালনে, ভাজা মুরগি বিভিন্ন উপায়ে প্রস্তুত করা হয় এবং খাওয়া হয়। Fried Chicken Day recipesWays to Celebrate National Fried Chicken Day in DallasMake Ultimate At-Home Chicken for National Fried Chicken DayOn Fried Chicken Day, New Ways the South is Serving Up the Bird  কিছু চেইন ফ্রাইড চিকেন রেস্তোরাঁ যেমন চার্চ'স চিকেন এবং কেএফসি, এবং অন্যান্য চেইন রেস্তোরাঁ যেমন গ্র্যান্ডি, জাতীয় ভাজা মুরগি দিবস প্রচারের প্রস্তাব দেয়। Church's Chicken offers National Fried Chicken Day specialKFC Celebrates National Fried Chicken Day With SoCal SpecialVisit Grandy's During National Fried Chicken Day   তথ্যসূত্র    বহিঃসংযোগ      Fried Chicken Recipes  বিষয়শ্রেণী:অনানুষ্ঠানিক উদ্‌যাপন বিষয়শ্রেণী:জুলাই উদ্‌যাপন বিষয়শ্রেণী:খাদ্য ও পানীয় সম্পর্কিত উদ্‌যাপন বিষয়শ্রেণী:ভাজা মুরগি বিষয়শ্রেণী:মার্কিন যুক্তরাষ্ট্রে উদ্‌যাপন
আল-নাবিগা আল-জা ʽ ( আরবি : النابغة الجعدي)  ইসলামের প্রাথমিক যুগের একজন  মুসলিম কবি ছিলেন।   জীবনী  ঐতিহাসিক বিবরণে, প্রথম বনু জা'দা কর্তৃক নবী মুহাম্মদের কাছে পাঠানো প্রতিনিধি দলের সদস্য হিসেবে তাকে পাওয়া যায় । বনু জা'দা কর্তৃক প্রতিনিধি পাঠানোর এই ঘটনাটি সম্ভবত ৯/৬৩০ সালে সংঘটিত হয়েছিল এবং এ ঘটনার পরপরই  তিনি ইসলাম ধর্ম গ্রহণ করেছিলেন। মক্কা বিজয়ের সময় তিনি এবং তার গোত্র আল-বাসরায় হিজরত করে। আল-নুখায়লা এবং সিফফিনে তিনি ʽআলির পক্ষে যুদ্ধ করেছিলেন।  এছাড়াও, তিনি আলি এবং তার মিত্র ইবনে আল-জুবায়েরের প্রশংসায় কবিতা রচনা করেছিলেন।  ফলস্বরূপ, মুয়াবিয়া মদিনায় তার সম্পত্তি বাজেয়াপ্ত করেন এবং তিনি ইসফাহানে চলে যান। ৬৩/৬৮৩ থেকে ৬৫/৬৮৫ সালের মাঝামাঝি সময়ে, আল-নাবিগা নিজের অনিচ্ছা সত্ত্বেও আব্দুল্লাহ বিন আল-জুবায়েরের প্রতি আনুগত্য প্রকাশ করেন।   তাঁর মৃত্যুর তারিখ এবং স্থান অজানা। তবে পণ্ডিতদের দ্বারা বিভিন্ন অনুমান করা হচ্ছে, ৬৩/৬৮৩×৭৯/৬৯৮-৯৯ এর মধ্যে যেকোনো সালে  ইসফাহান বা কুরাসানে তিনি মৃত্যুবরণ করেন। Shahin, Aram A. (2016-01-01), Pomerantz, Maurice A.; Shahin, Aram (eds.), "Reflections on the Lives and Deaths of Two Umayyad Poets: Laylā al-Akhyaliyya and Tawba b. al-Ḥumayyir", The Heritage of Arabo-Islamic Learning, BRILL, p. 416, doi:10.1163/9789004307469_018, ISBN 978-90-04-30590-8, retrieved 2024-07-16   কাজ  নাবিগা সম্ভবত ৪০/৬৬০ সালে আল-বাসরায় আওস বিন মাগরা এবং আল-আখতালের সাথে এবং সাওয়ার বিন আওফা এবং তার স্ত্রী লায়লা আল-আখ্যালিয়ার সাথে, সম্ভবত ৪০/৬৬০ থেকে ৬৩/৬৮৩ সালের মধ্যে হিজা (ব্যঙ্গাত্মক পদ প্রতিযোগিতা) এর জন্য ব্যাপকভাবে খ্যাতিমান। Shahin, Aram A. (2016-01-01), Pomerantz, Maurice A.; Shahin, Aram (eds.), "Reflections on the Lives and Deaths of Two Umayyad Poets: Laylā al-Akhyaliyya and Tawba b. al-Ḥumayyir", The Heritage of Arabo-Islamic Learning, BRILL, p. 416, doi:10.1163/9789004307469_018, ISBN 978-90-04-30590-8, retrieved 2024-07-16 পরবর্তী ক্ষেত্রে, সাওয়ার এবং নাবিগার মধ্যে দ্বন্দ্ব শুরু হয়েছিল, কিন্তু লায়লা তার অধিক কাব্যিক দক্ষতার কারণে তার স্বামীর ভূমিকা গ্রহণ করেছিলেন।দ্বন্দ্বের প্রেক্ষাপট ছিল সম্পূর্ণ বিপরীত রাজনৈতিক সংশ্লিষ্টতা - এমনকি এমন খবরও রয়েছে যে লায়লা নাবিগাকে খুঁজে বের করে হত্যা করার পরিকল্পনা করেছিল। Shahin, Aram A. (2016-01-01), Pomerantz, Maurice A.; Shahin, Aram (eds.), "Reflections on the Lives and Deaths of Two Umayyad Poets: Laylā al-Akhyaliyya and Tawba b. al-Ḥumayyir", The Heritage of Arabo-Islamic Learning, BRILL, p. 417, doi:10.1163/9789004307469_018, ISBN 978-90-04-30590-8, retrieved 2024-07-16 'সকল মতে, লায়লাকে বিজয়ী বলে মনে করা হয় এবং এটি আল-নাবিগাকে লজ্জায় ফেলে দিয়েছিল।'   নাবিগার রচনায় তার পুত্র মুহারীব এবং ছোট ভাই ওয়াহওয়ার মৃত্যুর জন্য একটি হৃদয়গ্রাহী শোক,  এবং মৃত্যুর মুখোমুখি মানব জীবনের দুর্বলতার উপর একটি ধ্যান অন্তর্ভুক্ত রয়েছে।  খোরাসান বিজয়ের সময়, নাবিগা নিম্নলিখিত আয়াতটি রচনা করেছিলেন: 'হে মানুষ, তোমরা কি দেখো না পারস্য কীভাবে ধ্বংস হয়ে গেছে এবং এর বাসিন্দারা অপমানিত হয়েছে? তারা দাস হয়ে গেছে যারা তোমাদের চাদর চরায়, যেন তাদের রাজ্য স্বপ্ন ছিল'।   তথ্যসূত্র   বিষয়শ্রেণী:৭ম শতাব্দীর আরব কবি বিষয়শ্রেণী:আরব মুসলিম বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৭ম শতাব্দীতে মৃত্যু বিষয়শ্রেণী:৭ম শতাব্দীতে জন্ম বিষয়শ্রেণী:আরব রাজনীতিবিদ বিষয়শ্রেণী:অপর্যালোচিত অনুবাদসহ পাতা
জাতীয় মহাসড়ক ৬০২ বা নাটোর টাউন পুরাতন সেকশন রোড উত্তরবঙ্গের নাটোর শহরে অবস্থিত বাংলাদেশের একটি জাতীয় মহাসড়ক। সড়কটির মোট দৈর্ঘ্য ।  সড়কটিকে নাটোর শহরের প্রধান সড়ক হিসেবে ধরা হয়। নাটোর পল্লী বিদ্যুৎ সমিতি, নাটোর সরকারি বালিকা উচ্চ বিদ্যালয়, নবাব সিরাজউদ্দৌলা সরকারি কলেজের মতো গুরুত্বপূর্ণ প্রতিষ্ঠানসমূহ এই সড়কের পাশে অবস্থিত। এই সড়কে মোট ৫টি কালভার্ট রয়েছে।   তথ্যসূত্র   বিষয়শ্রেণী:নাটোর জেলার সড়ক পরিবহন বিষয়শ্রেণী:বাংলাদেশের জাতীয় মহাসড়ক
গোপাল দত্ত হলেন ভারতীয় অভিনেতা এবং লেখক। তিনি ১৯৯৯ সালে একটি থিয়েটার চালু করেন, তিনি প্রথম মুঝে কুচ কেহনা নেহিতে অভিনয় করেন।      তিনি তেরে নাম, সম্রাট অ্যান্ড কোং এবং জাতীয় পুরষ্কারপ্রাপ্ত ফিল্মিস্টানে অভিনয় করেছিলেন।pandolin.com'''   জীবনী  গোপাল দত্ত নৈনিতালে জন্মগ্রহণ করেছিলেন এবং নৈনিতালের হাই স্কুল শেষ করেছেন এবং তিনি বিএসসি নিয়ে স্নাতক ডিগ্রি অর্জন করেছেন (রসায়ন)।   স্নাতক শেষ হওয়ার পরে, গোপাল ১৯৯৯ সালে পাস করে এনএসডি (ন্যাশনাল স্কুল অফ ড্রামা, দিল্লি) তে ভর্তি হন। তিনি শেকসপিয়রান ইতালীয় থেকে পার্সির মতো অনেক মঞ্চ নাটকে অভিনয় করেছিলেন। তাঁর প্রিয় থিয়েটার ডিরেক্টর হলেন বি ভি কারান্থ।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় মঞ্চ অভিনেতা